Midtstubakken

Midtstubakken er en hoppbakke i Oslo. Bakken ble åpnet 6. september 2010 med et hopp av Maren Lundby. Anlegget ble brukt under Ski-VM 2011.

Den nåværende bakken
Den nye Midtstubakken ligger i Midtstulia, og har en bakkestørrelse (HS) på 106 meter. Bakken er plastbelagt, slik at den også kan benyttes om sommeren. 
Det er Økaw Arkitekter i samarbeid med Grindaker landskapsarkitekter som har tegnet bakken. De har tilpasset den etter terrenget i Midtstulia, og tilløpet er på bakkenivå. Dermed konkurrerer ikke bakkens profil med Holmenkollbakken sett fra Oslo sentrum. Også tribunene er tilpasset terrenget.

Midtstubakken er en del av Holmenkollen nasjonalanlegg, som var arena for hopp, langrenn og kombinert under Ski-VM 2011. Oslo bystyre vedtok i desember 2007 å bygge nye hoppbakker både i Holmenkollen og i Midtstuen. Det måtte man gjøre slik at bakkene kunne tilfredsstille de sportslige kravene fra det internasjonale skiforbundet FIS til å arrangere et mesterskap.

Utbygger av den nye Midtstubakken har også laget et vannmagasin nederst i Midtstulia. Det brukes til snøproduksjon i Holmenkollen nasjonalanlegg. Tjernet kan også benyttes til bading om sommeren. Det ble åpnet fire rekrutteringshoppbakker i Midtstulia i 2012. Rekrutteringsbakkene ligger tett opptil Midtstubakken. Disse bakkene er også plastbelagt, slik at de kan benyttes om sommeren.

Den gamle bakken
Tidligere stod det en mindre hoppbakke med størrelse K 85 i Midtstuen, like ved der den nye bakken er anlagt. Den første Midtstubakken ble anlagt i 1927.Kunnskapsforlagets idrettsleksikon s.195 (Bryhn, Tvedt, 1990)Store norske leksikon Bakken har blitt revet og ombygget tidligere, blant annet ble det gjort en stor ombygging av bakken i 1956. Også i 1980 ble det gjennomført en større ombygging. Tilløpet ble revet i 1992. Normalbakkerennene både under ski-VM 1966 og ski-VM 1982 ble arrangert her. 19. februar 1966 gikk Bjørn Wirkola til topps etterfulgt av Dieter Neuendorf og Paavo Lukkariniemi. 21. februar 1982 gikk Armin Kogler til topps etterfulgt av Jari Puikkonen og Ole Bremseth. I samme renn satte Jari Puikkonen bakkerekord med 85,5 meter.

Annen bruk av området
Snøbrettkonkurransen The Arctic Challenge som Terje Håkonsen tok initiativ til, ble arrangert i Midtstubakken i 2006 og 2007. Konkurransen foregikk i en snøbrettarena («quarterpipe») som lå på det sted der den gamle hoppbakken i sin tid stod. I 2007 satte Terje Håkonsen verdensrekord med et hopp på 9,8 meter.

Om sommeren har Midtstubakken blant annet blitt brukt som en arena for terrengsykling.

Viktige renn
Menn
VM og verdenscup
 Dato Vinner  Andre Tredje Type renn 19. februar 1966  Bjørn Wirkola  Dieter Neuendorf  Paavo Lukkariniemi VM, normalbakke 21. februar 1982  Armin Kogler  Jari Puikkonen  Ole Bremseth VM, normalbakke, verdenscup 20. mars 1987  Vegard Opaas  Hroar Stjernen  Ernst Vettori Verdenscup 26. februar 2011  Thomas Morgenstern  Andreas Kofler  Adam Małysz VM, normalbakke 27. februar 2011  Østerrike
Gregor SchlierenzauerMartin KochAndreas KoflerThomas Morgenstern  Norge
Anders JacobsenBjørn Einar RomørenAnders BardalTom Hilde  Tyskland
Martin SchmittMichael NeumayerMichael UhrmannSeverin Freund VM, lagkonkurranse, normalbakke

NM
 Dato Vinner  Andre Tredje Type renn 1958 Arnfinn Bergmann Sverre Stenersen Kjell Kopstad NM 1965 Bjørn Wirkola Torgeir Brandtzæg Toralf Engan ogLars Grini NM, normalbakke 1980 Johan Sætre Roger Ruud Per Bergerud NM, normalbakke 29. oktober 2016 Daniel-André Tande Jarl Magnus Riiber Halvor Egner Granerud NM, normalbakke

Kvinner
VM og verdenscup
 Dato Vinner  Andre Tredje Type renn 25. februar 2011  Daniela Iraschko  Elena Runggaldier  Coline Mattel VM, normalbakke 9. mars 2012  Sarah Hendrickson  Sara Takanashi  Anette Sagen Verdenscup

NM
 Dato Vinner  Andre Tredje Type renn 19. november 2011 Anette Sagen Maren Lundby Line Jahr NM, storbakkeFlyttet fra Vikersund og gjennomført på plast med isbelagt ovarenn 29. oktober 2016 Maren Lundby Silje Opseth Anniken Mork NM, normalbakke

Se også
Holmenkollbakken
Korketrekkeren
Midtstuen stasjon
Kombinert under Holmenkollrennene

Referanser

Litteratur

 «I ly av Kollen». I: Arkitektur N nr. 3–2011, side 38–41.

Eksterne lenker
 Om Midtstubakken hos Oslo kommune Holmenkollenprosjektet
 Holmenkollenprosjektet: Midtstubakken
 Skisprungschanzen-Archiv: Oslo – Midtstuen
 The Arctic Challenge
 Om Holmenkollen hos Grindaker landskapsarkitekter

Kategori:Hoppbakker i Norge
Kategori:Skianlegg i Oslo
Kategori:Holmenkollen
Kategori:Sport i bydel Vestre Aker